CELEX: 32008R0821
Language: ro
Date: 2008-08-18 00:00:00
Title: Regulamentul (CE) nr. 821/2008 al Comisiei din 18 august 2008 de modificare a Regulamentului (CE) nr. 1362/2000 al Consiliului în ceea ce privește deschiderea unui contingent tarifar comunitar pentru bananele originare din Mexic

19.8.2008   
            
            
               RO
            
            
               Jurnalul Oficial al Uniunii Europene
            
            
               L 221/23
            
         
      REGULAMENTUL (CE) NR. 821/2008 AL COMISIEI
   
   din 18 august 2008
   de modificare a Regulamentului (CE) nr. 1362/2000 al Consiliului în ceea ce privește deschiderea unui contingent tarifar comunitar pentru bananele originare din Mexic
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1362/2000 al Consiliului din 29 iunie 2000 de punere în aplicare pentru Comunitate a dispozițiilor tarifare din Decizia nr. 2/2000 a Consiliului mixt instituit în temeiul Acordului interimar privind comerțul și aspectele legate de comerț dintre Comunitatea Europeană și Statele Unite Mexicane (1), în special articolul 4,
   întrucât:
   
               (1)
            
            
               Pentru a ține seama de aderarea Bulgariei și a României la Uniunea Europeană la 1 ianuarie 2007, un al doilea protocol adițional la Acordul de parteneriat economic, de coordonare politică și de cooperare între Comunitatea Europeană și statele sale membre, pe de o parte, și Statele Unite Mexicane, pe de altă parte, a fost semnat la 29 noiembrie 2006 și a intrat în vigoare la 1 martie 2007.
            
         
               (2)
            
            
               Prin urmare, anumite prevederi ale Deciziei nr. 2/2000 a Consiliului mixt CE-Mexic din 23 martie 2000 (2) au fost modificate prin Decizia nr. 2/2008 a Consiliului mixt UE Mexic de modificare a Deciziei nr. 2/2000 a Consiliului mixt (3) privind comerțul de bunuri, certificarea originii și achizițiile publice. Această decizie prevede deschiderea unui nou contingent tarifar anual pentru bananele originare din Mexic.
            
         
               (3)
            
            
               În vederea implementării acestui contingent tarifar, este necesar ca Regulamentul (CE) nr. 1362/2000 să fie modificat. În acest scop, este necesar să se deschidă un nou contingent tarifar pentru bananele originare din Mexic și să se închidă contingentul tarifar pentru banane deschis în 2004 prin Regulamentul (CE) nr. 1553/2004 al Comisiei (4) care a încetat să se mai aplice de la 1 ianuarie 2006 ca urmare a introducerii unui regim tarifar unic prin Regulamentul (CE) nr. 1964/2005 al Consiliului din 29 noiembrie 2005 privind taxele vamale aplicabile bananelor (5).
            
         
               (4)
            
            
               În conformitate cu Decizia nr. 2/2008, noul contingent tarifar trebuie să fie deschis în perioada 1 ianuarie-31 decembrie a fiecărui an calendaristic. Acest contingent trebuie să se aplice pentru prima dată din a treia zi de la publicarea Deciziei nr. 2/2008 în Jurnalul Oficial al Uniunii Europene. În consecință, prezentul regulament trebuie să se aplice de la aceeași dată și intră în vigoare imediat.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1362/2000 se modifică după cum urmează:
   
               1.
            
            
               Articolul 2 se modifică după cum urmează:
               
                           (a)
                        
                        
                           alineatul (5b) se înlocuiește cu următorul text:
                           „5(b)   Dreptul vamal aplicabil produselor de la codul NC 0803 00 19 din cadrul contingentului tarifar cu numărul de ordine 09.1834 din anexă este de 70 EUR/tonă.”;
                        
                     
                           (b)
                        
                        
                           alineatul (6) se înlocuiește cu următorul text:
                           „(6)   Cu excepția contingentelor tarifare cu numerele de ordine 09.1834, 09.1854, 09.1873 și 09.1899, contingentele tarifare menționate în anexa la prezentul regulament sunt deschise în fiecare an pentru o perioadă de douăsprezece luni de la 1 iulie până la 30 iunie. Aceste contingente se deschid pentru prima dată la 1 iulie 2000.
                           Contingentul tarifar cu numărul de ordine 09.1834 se deschide în perioada 1 ianuarie-31 decembrie a fiecărui an calendaristic. Pentru anul 2008, acest contingent tarifar se aplică de la 29 iulie 2008.
                           Contingentul tarifar cu numărul de ordine 09.1873 se deschide de la 1 mai 2004 până la 31 decembrie 2004 și ulterior în perioada 1 ianuarie-31 decembrie a fiecărui an calendaristic, cât timp contingentele rămân aplicabile.”
                        
                     
         
               2.
            
            
               Anexa se modifică conform anexei la prezentul regulament.
            
         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 29 iulie 2008.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 august 2008.
      
         
            Pentru Comisie
         
         Stavros DIMAS
         
         
            Membru al Comisiei
         
      
   
   
      (1)  JO L 157, 30.6.2000, p. 1. Regulament modificat ultima dată prin Regulamentul (CE) nr. 502/2005 al Comisiei (JO L 83, 1.4.2005, p. 12).
   
      (2)  JO L 157, 30.6.2000, p. 10.
   
      (3)  JO L 198, 26.7.2008, p. 55.
   
      (4)  JO L 282, 1.9.2004, p. 3.
   
      (5)  JO L 316, 2.12.2005, p. 1. Regulament modificat ultima dată prin Regulamentul (CE) nr. 1528/2007 (JO L 348, 31.12.2007, p. 1).
   
      ANEXĂ
      Tabelul din anexa la Regulamentul (CE) nr. 1362/2000 se modifică după cum urmează:
      
                  1.
               
               
                  Între rubrica cu numărul de ordine 09.1845 și cea cu numărul de ordine 09.1847, se inserează următoarea rubrică:
                  
                              Nr. de ordine
                           
                           
                              Codul NC
                           
                           
                              Descrierea
                           
                           
                              Volumul contingentului tarifar anual
                              (greutatea netă, cu excepția unor dispoziții contrare)
                           
                           
                              Dreptul contingentului tarifar
                              (% reducere)
                           
                        
                              „09.1834
                           
                           
                              0803 00 19
                           
                           
                              Banane, proaspete [cu excepția celor din specia Musa paradisiaca (plantains)]
                           
                           
                              2 000 tone
                           
                           
                              Se aplică un drept fix”
                           
                        
            
                  2.
               
               
                  Rubrica corespunzătoare contingentului tarifar cu numărul de ordine 09.1871 se elimină.